बेटी का जन्मदिन मनाने घर आए सेना के जवान, नक्सलियों ने की हत्या

सिकंदर बेटी का जन्मदिन मनाने की तैयारी कर रहे थे तभी नक्सली आ गए।

जमुई. बिहार के जमुई जिले में नक्सलियों ने सोमवार की रात करीब 9 बजे छुट्टी लेकर घर आए एसएसबी के जवान की हत्या कर दी। घटना बरहट थाना क्षेत्र के पांडेय ठीका गांव की है।

जन्मदिन की तैयारी चल रही थी तभी आ गए नक्सली: एसएसबी जवान सिकंदर यादव बेटी का जन्मदिन मनाने के लिए घर आए थे। घर में जन्मदिन मनाने की तैयारी चल रही थी तभी पुलिस की वर्दी दो नक्सली आए और कहा कि थाने चलो बड़े साहब बुला रहे हैं। सिकंदर जैसे ही घर से निकले बाहर मौजूद नक्सलियों ने उन्हें पकड़ लिया।

पास से मारी छह गोली: नक्सलियों ने कपड़े से उनका मुंह बांध दिया और मारते-पीटते हुए गांव के बाहर ले गए। घर से करीब 100 मीटर दूर ले जाकर जवान की हत्या कर दी गई। जवान को छह गोली मारी गई, जिससे मौके पर ही उनकी मौत हो गई।

प्राप्त जानकारी के अनुसार वारदात को अंजाम देने के लिए 20 नक्सली आए थे। नक्सलियों के समूह में कई महिलाएं भी थी। 35 साल के सिकंदर किशुन यादव के बेटे थे। सिकंदर के 3 बच्चे हैं। हत्या के बाद सिकंदर के घर में कोहराम मच गया।